เรื่องร้องเรียน (ถนน,ความปลอดภัย) วันที่ 2023-02-01 02:50:45 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004132

ขอให้ตรวจสอบการก่อสร้างคอนโด บริเวณซอยเสนานิคม 1 แยก 12  แขวงจันทรเกษม เขตจตุจักร กรุงเทพมหานคร จุดสังเกตให้เดินทางตรงเข้ามาจากถนนเสนานิคม 1 ซอย 12 วิ่งตรงเข้ามาระยะทางประมาณ 400 เมตร จะพบทางสามแยกและบริเวณที่มีการก่อสร้างของโครงการจะอยู่บริเวณหัวมุม มีจำนวน 8 ชั้น เนื่องจากผู้ร้องแจ้งว่าการก่อสร้างคอนโดโครงการชาโตว์ อินทาวน์ รัชโยธินบริเวณดังกล่าวนั้นไม่ถูกต้องตามกฎหมายในกรณีของการก่อสร้างทางเข้า-ออกของอาคารคอนโด เพราะทางเข้า-ออก มีการก่อสร้างตั้งอยู่ใกล้กับถนนทางสี่แยกมากเกินไป ซึ่งไม่ถูกต้องและไม่เป็นไปตามที่กฎหมายกำหนด โดยเบื้องต้นแบบแพลนของทางเข้า-ออกนั้นมีการระบุจุดไว้แล้วว่าจะทำทางเข้า-ออก บริเวณไหนที่ไม่ใกล้กับทางถนนสี่แยกมากเกินไปและใช้เป็นแพลนที่ใช้ในการขออนุญาต ต่อมาทางผู้รับเหมามีการก่อสร้างทางเข้า-ออกไม่ตรงตามแบบแพลนที่วางไว้และอ้างว่าการทำทางเข้า-ออกข้างต้นที่ก่อสร้างไปแล้วนั้นเพียงเป็นทางเข้า-ออก ชั่วคราวเท่านั้น แต่ผู้ร้องมองว่าดูจากลักษณะแล้วน่าจะใช้ทางเข้า-ออกดังกล่าวเป็นทางเข้า-ออกจริงและใช้งานถาวรแล้ว ซึ่งเป็นอันตรายมากเสี่ยงต่อการเกิดอุบัติเหตุ และมีการก่อสร้างมานานแล้วและแล้วเสร็จไปประมาณ 70 เปอร์เซ็นต์แล้ว ส่งผลให้ประชาชนที่สัญจรผ่านบริเวณดังกล่าวได้รับความเดือดร้อน จึงประสงค์ให้หน่วยงานที่เกี่ยวข้องตรวจสอบการก่อสร้างคอนโดโครงการชาโตว์ อินทาวน์ รัชโยธิน บริเวณดังกล่าวด้วย เพื่อบรรเทาความเดือดร้อนของประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata